Costazza

Costàssa (Costazza in italiàn, ànche Costassa into pasòu) a l'é 'na fraçión do comùn de Torìggia.

 Giögrafîa 
Costàssa a se trêuva inta valàdda do Trébia a ciù ò mêno 850 m in sciô livéllo do mâ, a meitæ stràdda tra Torìggia e Montebrùn. O pàize o l'é mìsso in sce 'na còsta ch'a chìnn-a zu da-i brìcchi che spartìscian o Trébia da-o Brinêio, into mêzo tra i fosoéi de Costàssa e de Loêga, in sciâ zìnn-a de mancìnn-a do sciùmme Trébia.

 Stöia 
'Na vòtta tùtte e famìgge de Costàssa àivan o cognómme Dondê. In fàccia a-a fraçión, miàndo vèrso Montebrùn, gh'é o pàize ch'o se ciàmma pròpio Dondê e lì ascì, 'na vòtta, e famìgge che ghe stâvan êan da scciàtta di Dondê.

A-i 23 d'agósto do 2012 gh'é stæto a benediçión da capelétta, dedicâ a-a Madònna da Goàrdia.

 Comunicaçioìn 
A Costàssa se ghe rîva montàndo sciù pi-â stràdda a servìçio da fraçión, ch'a pàrte d'inta SS45 in corispondénsa do pónte in sciô fosòu de Costàssa.

 Nòtte 

Categorîa:Fraçioìn da çitæ metropolitànn-a de Zêna